Venerabilibus viris dominis et amicis in Christo karissimis, O. priori et sociis in ordine Cluniacensi, frater B., humilis prior Sancti Martini de Campis, salutem, obedientiam, reverentiam et honorem. Noverit vestra discretio karissimum fratrem nostrum Robertum, latorem præsentium, a nobis causa eundi Cluniacum de nostra licentia recessisse. Unde vobis omnibus et singulis pro eodem R. in quantum possumus supplicamus, quatinus ipsum, quandiu apud vos manserit, pro amore nostri et ecclesiæ beati Martini caritative tractetis. Datum anno gratiæ M. CC. XXXIIII.